Melhus

For tettstedet med samme navn se: Melhus (tettsted)

Melhus er en kommune i Trøndelag. Den grenser i nord og øst til Trondheim, i øst til Selbu, i sør til Midtre Gauldal og i vest til Orkland og Skaun. Kommunen, slik den er i dag, ble til 1. januar 1964 da kommunene Horg, Flå, Hølonda og Melhus slo seg sammen. Den gamle kommunen Melhus har i ettertid ofte blitt kalt «Nedre Melhus». Kommunenavnet kommer av det norrøne gårdsnavnet meðalhúsar, «midtgården». Kommunen har  innbyggere, og er med det den sjette største kommunen i Trøndelag (per ).

Geografi 
Kommunen strekker seg fra Øysand i nord til Haga bru, nord for Støren, i sør. Den nederste delen av Gauldalen er stort sett midtpunktet gjennom hele kommunen. I Gauldalen finnes Gaulavassdraget, som er en av Norges beste lakseelver. På begge sider av Gaula finnes oppover hele dalen store og gamle jordbruksområder. I tillegg går E6 og Dovrebanen stort sett langs Gaula hele strekningen gjennom Melhus kommune.

Helt nord i kommunen ligger altså Øysand og Gaulosen, Gaulavassdragets store delta. Deler av Gaulosen er vernet som Ramsarområdet Gaulosen naturreservat og landskapsvernområde. Øysand er også et av trøndelagsregionens største flatmarkområder. Under andre verdenskrig bygde tyskerne opp et stort militærområde med flyplass her.

I Melhus ligger blant annet innsjøene Benna (som er drikkevannskilde for omtrent halvparten av innbyggerne), Ånøya og Svorksjøen. Kommunens høyeste punkt er på Rensfjellet (847,2 meter over havet), mens Vassfjellet er 710 moh. Kommuneblomst er Klåved, noe som ble vedtatt av kommunestyret 23. november 1999.

Våpenskjold og kommunevåpen for Melhus 
Melhus kommunes våpen ble fastsatt ved kongelig resolusjon den 8. november 1979: ‘På rød bunn – i gull, en knestående bueskytter’. Våpenet er tegnet av heraldiker Hallvard Trætteberg.

Figuren ble opprinnelig tegnet av Trætteberg for Sør-Trøndelag i 1929, men fylket tok den ikke i bruk. Våpenet er inspirert av Einar Tambarskjelve fra Melhus, berømt som høvding og bueskytter ved Olav Tryggvasons side. Kommunalt segl (ordførersegl) ble også tegnet for Melhus kommune av Hallvard Trætteberg 10.07.1979. Alle elementer, kommunevåpen og heraldiske symboler ble rentegnet i 2014.

Vennskapskommuner 
 Taveta

Samfunn

Tettsteder 
Melhus kommune oppgir selv at kommunen har de syv tettstedene Hovin, Lundamo, Ler, Kvål, Melhus, Korsvegen og Gåsbakken. Statistisk sentralbyrå (SSB) oppgir også at kommunen har syv tettsteder, men regner ikke Gåsbakken som et tettsted og har i stedet med Storsand som tettsted i Melhus kommune.

 Melhus () – administrasjonssenter for kommunen og kommunens største tettsted
 Kvål () – tettsted i Melhus
 Ler () – tettsted og tidligere administrasjonssenter i Flå
 Lundamo () – tettsted og tidligere administrasjonssenter i Horg
 Hovin () – tettsted i Horg
 Korsvegen () – tettsted og tidligere administrasjonssenter i Hølonda
 Gåsbakken (519) – tettsted i Hølonda
 Storsand ()
Innbyggertallene er oppdatert per .

Skoler 

I Melhus kommune finnes 13 skoler, hvorav åtte barneskoler, tre ungdomsskoler, én kombinert 1.–10.-skole og to videregående skoler.

Grunnskoler 
 Brekkåsen skole
 Eid skole (barne- og ungdomsskole)
 Flå skole
 Gimse skole
 Gimse ungdomsskole
 Gåsbakken skole
 Hovin skole
 Høyeggen skole
 Lundamo skole
 Lundamo ungdomsskole
 Rosmælen skole
 Øya ungdomsskole

Videregående skoler 
 Melhus videregående skole
 Øya videregående skole

Idrettslag 
 Melhus Idrettslag
Gimse Idrettslag
 Idrettslaget Trønder-Lyn
 Flå Idrettslag
 Lundamo Idrettslag
 Hovin Idrettslag
 Idrettslaget Leik
 Gauldal Sykleklubb

Aviser 
 Trønderbladet: Den største avisa i Melhus. Dekker også kommunene Klæbu, Midtre Gauldal og Skaun. Avisa utkommer tirsdag og fredag.
 Gaula: Lokalavis for Melhus, som også dekker Midtre Gauldal og Byneset. Avisa kommer ut én gang i uka.

Religion 
Melhus kirkelige fellesråd tilhører Gauldal prosti i Nidaros bispedømme. Den norske kirke har fire menigheter (kirkesogn) i Melhus kommune, og hver av dem har sin kirke med kirketjener, organist, klokker, renholder og hvert sitt menighetsråd. Det er Flå, Horg, Hølonda og Melhus menigheter. I Hølonda menighet står også Kolbrandstad stavkirke, som eies av et privat lag.

Politikk

Kommunestyrevalget 2019 

Slik som i resten av landet ble også lokalvalget i Melhus preget av en stor fremgang for Senterpartiet og en stor tilbakegang for Arbeiderpartiet. Denne trenden ble forsterket i Melhus. Miljøpartiet De Grønne stilte liste for andre gang i Melhus, men til tross for betydelig fremgang nasjonalt opplevde MDG en liten tilbakegang i Melhus. Pensjonistpartiet og Rødt stilte lister for første gang og fikk inn én representant hver.

Valgdeltakelsen var på 65 %, noe som var en kraftig oppgang fra 2015 da den var på 60,3 %.

Nærings- og arbeidsliv 
Melhus kommune oppgir at næringslivet «preges av landbruk, handelsvirksomhet samt offentlig og privat tjenesteyting». SSBs statistikk over registerbasert sysselsetting viser følgende fordeling over hva innbyggerne i Melhus arbeider med per 2018:

Tall fra 2017 viste at rundt ti prosent av de yrkesaktive var sysselsatt i landbruket. Dette plasserer kommunen på en 17.-plass i Sør-Trøndelag fylke. Samme undersøkelse viste at en tiendepart av arealet i kommunen er jordbruksareal.

Per 1. januar 2019 var det ifølge SSB registrert 1 703 virksomheter (bedrifter) i Melhus kommune. Blant kommunens mest kjente bedrifter er Norgeshus og Brødrene Flaarønning. Andre bedrifter som holder til i kommunen er blant annet:
 MelhusBanken – Bank og forsikring
  – Transportkasser og kofferter
  – Logo, identitet og nettsider
  – Plateselskap
  – Regnskap
  – trelast
  – sportsutstyr og sportsklær

Historie 

Melhus var åsted for flere viktige hendelser i vikingtiden, og kommunen skriver selv at Melhus har «en helt unik tilstedeværelse i sagalitteraturen». Det var under grisebingen på gården Rimol i Melhus Håkon Jarl ble drept av trellen sin, Tormod Kark. Sagahistorien forteller også om da de gjemte seg i ei hule, nå kjent som Jarlshola på Rimol. Einar Tambarskjelve var fra storgården Gimsan i Melhus.

I flere arkeologiske utgravninger i Melhus er det gjort funn fra vikingtiden. 2017 ble det avdekket 3000 år gamle graver på Sandbrauta. Gravene var skjult under 2 meter masse fra et leirras. Arkeologene fant en gravrøys på 9 meter i diameter og flere gravkamre.

Etymologi 
Navnet Melhus kommer fra norrønt Meðalhusar, som betyr «gården i midten». Gården Melhus var dominerende i Gauldalen og har gitt navn til bygda, prestegjeldet og kommunen. Lokal uttale var tidligere Mællhus med kort æ-lyd, men nesten alle sier nå Melhus med lang e-lyd.

Kultur

Nordiske barnekulturdager 
Melhus arrangerer Nordiske barnekulturdager sammen med sine vennskapskommuner Holmegaard i Danmark, Ockelbo i Sverige og Kurikka i Finland. Å arrangere dette går på omgang, og sist det var i Melhus var i mai 2009. Melhus arrangerte det også 20.–23. mai 2004.

Tusenårssted 
Kommunens tusenårssted er Gimse/Romol/Sagastien, som er et kjent historisk område med henvisning til begivenheter skrevet i Snorres Kongesagaer. Området er tilrettelagt med en sagasti med informasjonstavler. Tusenårsstedet ble vedtatt av kommunestyret 5. oktober 1999.

Severdigheter 
 Jarlshola
 Horg bygdatun
 Gaula – en av Norges beste lakseelver
 Bilde av Petter Dass i Melhus kirke
 Kolbrandstad stavkirke
 Gauldal teaterlag
 Fotomuseet på Hølonda
 Prestegårdslåna på Melhus
 Hotell Norge og Sabotørmuseet på Hølonda.
 Hølonda landbruksmuseum
 Hølonda skimuseum
 Flå bygdasamling
Statuen av Martin Tranmæl
Utsikten fra toppen av Vassfjellet

Kor 
 Melhus songlag

Sagauka 
Sagauka er navnet på en kulturfestival som har blitt arrangert årlig i Melhus siden 2014. Festivalen arrangeres tidlig på sommeren og har en ukes varighet. Formålet er å relatere den lokale historie til nåtid. Dette målet skal forsøkes oppnås gjennom kunnskapsformidling og kulturelle uttrykk. Dette blir konkretisert gjennom foredrag, teater, musikk, marked, vandringer, samt å sette fokus på kommunens historie fra Sagatiden til nåtid. En viktig målgruppe er barn og unge.

Arrangementet er et samarbeid mellom Melhus kommune, næringsforeninga og frivillige lag. Sentrale personer bak etableringen var daværende ordfører Jorid Jagtøyen; leder i den lokale næringsforeninga, ; virksomhetsleder ved Kultur og fritid Jan Erik Landrø; og rektor ved Trøndertun folkehøgskole, Ronald Nygård.

Kjente melhusbygger 
Det kommer flere kjente personer fra Melhus, blant annet Martin Tranmæl, Per Borten, Toralf Engan og Oddvar Brå.

Priser utdelt av kommunen

Fotnoter

Referanser

Eksterne lenker